ಬಿ.ಕೆ ಹರಿಪ್ರಸಾದ್ ನೀಡಿದ ʼವೇಶ್ಯೆʼ ಹೇಳಿಕೆಯಲ್ಲಿ ತಪ್ಪಿಲ್ಲ: ನಲಪಾಡ್

ಹುಬ್ಬಳ್ಳಿ: ಪಕ್ಷಾಂತರ ಮಾಡುವವರೆಗೆ ಬಿ.ಕೆ.ಹರಿಪ್ರಸಾದ್‌ (BK Hariprasad) ಸರಿಯಾಗಿ ಹೇಳಿದ್ದಾರೆ. ವೇಶ್ಯೆಯರ ಬಗ್ಗೆ ತಪ್ಪು ಮಾತನಾಡಿಲ್ಲ. ಆದರೆ ಅವರ ಮಾತು ವೇಶ್ಯೆಯರಿಗೆ ಬೇಜಾರು ಆಗಿದೆ. ಇದರಿಂದ ಅವರು ಕ್ಷಮೆ ಕೇಳಿದ್ದಾರೆ ಎಂದು ಬಿ.ಕೆ ಹರಿಪ್ರಸಾದ್ ಹೇಳಿಕೆಯನ್ನು ಯೂತ್ ಕಾಂಗ್ರೆಸ್ ರಾಜ್ಯಾಧ್ಯಕ್ಷ ಮಹಮ್ಮದ್ ನಲಪಾಡ್ (Mohammed Haris Nalapad) ಸಮರ್ಥಿಸಿಕೊಂಡರು.

ಈ ಬಗ್ಗೆ ಹುಬ್ಬಳ್ಳಿಯಲ್ಲಿ ಮಾತನಾಡಿದ ಅವರು, ಬಿ.ಕೆ ಹರಿಪ್ರಸಾದ್ ಮಾತನಾಡುವಾಗ ನಾನು ಸಹ ಅದೇ ವೇದಿಕೆಯಲ್ಲಿ ಇದ್ದೆ. ಪಕ್ಷದ ಚಿಹ್ನೆ ಮೇಲೆ ಗೆದ್ದು, ಬೇರೆ ಕಡೆ ಹೋದರೆ ಅವರ ನಡತೆಯನ್ನು ಸ್ಪಷ್ಟಪಡಿಸುತ್ತದೆ. ಇನ್ನೊಂದು ಪಕ್ಷಕ್ಕೆ ಹಣಕ್ಕಾಗಿ ಮಾರಾಟ ಆದವರನ್ನು ಏನೆಂದು ಕರಿಬೇಕು ಎಂದು ಪ್ರಶ್ನಿಸಿದರು.

ಬಿಜೆಪಿ (BJP) ಸರ್ಕಾರ ಡಕ್ ಔಟ್ ಆಗಿದೆ. ಇವಾಗ ಸೆಂಚುರಿ ಹೊಡೆಯಲು ಇವರೇನು ತೆಂಡೂಲ್ಕರ್, ಕೊಹ್ಲಿನಾ? 4 ವರ್ಷದಲ್ಲಿ ಏನೂ ಮಾಡದೆ ಲಾಸ್ಟ್ 100 ದಿನದಲ್ಲಿ ಏನ್ ಮಾಡ್ತಾರೆ. ಇವರು ಆಲ್ ರೆಡಿ ಡಕೌಟ್ ಆಗಿದ್ದಾರೆ. ಡಕೌಟ್ ಆದ ಗಿರಾಕಿ ಹತ್ರ ನಾನು ಮಾತಾಡಲ್ಲ. ಕಾಂಗ್ರೆಸ್ ಅಂದ್ರೆ ಬಿಜೆಪಿಗೆ ನಡುಕ ಶುರುವಾಗಿದೆ. ರಾಹುಲ್ ಗಾಂಧಿ, ಪ್ರಿಯಾಂಕಾ ಗಾಂಧಿ ಬಂದರೆ ಇವರು ಬೆವತಿದ್ದಾರೆ. ಬಿಜೆಪಿಗೆ ಕಾಂಗ್ರೆಸ್ ಕೊಡುವ ಯೋಜನೆ ನೋಡಿ ಭಯ ಬೀಳುತ್ತಿದೆ ಎಂದು ಟೀಕಿಸಿದರು. ಇದನ್ನೂ ಓದಿ: ಕೇರಳದಲ್ಲಿ ಹಕ್ಕಿ ಜ್ವರ – ಗಡಿಯಲ್ಲಿ ಕಟ್ಟೆಚ್ಚರ

ಮೋದಿ ಮುಖ ನೋಡಿ ಬಿಜೆಪಿ ಇಲ್ಲಿವರೆಗೂ ಬಂದಿದೆ. ಕರ್ನಾಟಕದಲ್ಲಿ ಕಾಂಗ್ರೆಸ್ (Congress) ಬಗ್ಗೆ ಪ್ರೀತಿ ಇದೆ. ಬೇರೆ ಎಲ್ಲಿ ಆದರೂ ಹೋಗಿ ಕಾಂಗ್ರೆಸ್ ಏನ್ ಮಾಡಿದೆ ಅಂತಾ ಕೇಳಬಹುದು. ಆದರೆ ಕರ್ನಾಟಕದಲ್ಲಿ (Karnataka) ಕೇಳೋಕೆ ಆಗಲ್ಲ. ನಾವು ವಿದ್ಯುತ್, ಗೃಹಿಣಿಗೆ ಹಣ ಕೊಡುವ ಯೋಜನೆ ರೂಪಿಸಿದ್ದೇವೆ ಎಂದರು. ಇದನ್ನೂ ಓದಿ: ಹಿಂದಿನ ಸರ್ಕಾರಗಳದ್ದು ಕೇವಲ ವೋಟು ಬ್ಯಾಂಕ್‌ ರಾಜಕಾರಣ, ನಮ್ಮ ಆಧ್ಯತೆ ವಿಕಾಸ: ಮೋದಿ